Държавен вестник, бр. 9, 2010 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  9
Чл. 242. (1) Оценката на осъдения и индиви­
дуалният план за изпълнение на пробационните 
мерки се изготвят от пробационния служител 
в срок от 14 работни дни след привеждане в 
изпълнение на наказанието.
(2) Оценката се изготвя след проведено 
интервю с осъдения, като се идентифицират 
нуждите, свързани с правонарушението, и се 
набелязват дефицитните зони за корекционна 
дейност.
(3) Повторна оценка на осъдения се из­
вършва след изтичане на шест месеца от срока 
на наказанието, като се отчита промяната в 
параметрите и поведението му по време на 
изпълнение на пробационните мерки.
(4) Оценката на осъдения е основа за из­
готвяне на индивидуалния план.
Чл. 243. (1) Индивидуалният план за изпъл­
нение на пробационните мерки е неразделна 
част от системата за оценката на осъдения и 
съдържа вида и срока на постановените проба­
ционни мерки, регистрирани дефицитни зони 
от оценката на риска, задачи, мероприятия, 
форми за въздействие, срок за реализиране и 
отговорници.
(2) Индивидуалният план се съгласува с 
осъденото лице срещу подпис.
(3) След изтичане на шест месеца от срока 
на наказанието се извършва преглед на по­
стигнатото, резултатите се отразяват в текущ 
доклад и се изготвя индивидуален план за 
следващия период.
Чл. 244. (1) Индивидуалният план по чл. 209 
ЗИНЗС включва:
1. част, която се изготвя в тридневен срок 
от привеждане в изпълнение на наказанието и 
съдържа индивидуален план за задължителната 
регистрация по настоящ адрес и другите нало­
жени пробационни мерки, който се съгласува 
с началника на районното управление на Ми­
нистерството на вътрешните работи;
2. част, която се съставя след изготвяне на 
оценката на риска в срок 14 работни дни от 
привеждане в изпълнение на наказанието и 
съдържа:
а) описание на рисковите зони, във връзка 
с които ще се работи;
б) набелязване на целите, съответстващи на 
конкретни нужди;
в) дейности и видове въздействие за пости­
гане на целите;
г) срокове за извършване на дейностите и 
за преглед на плана.
(2) Планът по ал. 1 се изготвя и реализира 
от инспектора по пробация, подпомаган от 
младши инспектора, и с активното участие на 
осъдения.
(3) За резултатите от работата по индивиду­
алния план за всеки осъден се изготвя доклад 
съгласно утвърдени методически указания от 
главния директор на ГДИН.
Чл. 245. (1) Пробационната мярка задължи­
телна регистрация по настоящ адрес се извършва 
чрез полагане на подпис на осъдения в отчетен 
картон в съответствие с определената от съда 
периодичност.
(2) В плана по чл. 210, ал. 4 ЗИНЗС про­
бационният инспектор с участие на осъдения 
определя дните за регистрация.
(3) Когато задължителната регистрация се 
извършва по месторабота на осъдения, длъж­
ностното лице, пред което се полага подписът, 
се определя след съгласуване с работодателя.
(4) Отчетният картон се предава срещу под­
пис на длъжностното лице, което е задължено 
своевременно да уведомява пробационния 
служител при нарушение изпълнението на 
пробационната мярка.
(5) Контролът по изпълнението на проба­
ционната мярка задължителна регистрация по 
настоящ адрес се извършва от пробационен 
служител и се отразява в отчетния картон. При 
установено нарушение се съставя констативен 
протокол.
(6) При облекчаване на режима на регис­
трация:
1. се уведомява определеното длъжностно 
лице;
2. коригира се планът за задължителна 
регистрация;
3. отразява се промяната в отчетния картон 
и в досието на осъденото лице.
(7) При започване на стационарно или до­
машно лечение осъденият или близките му са 
длъжни незабавно да уведомят пробационния 
служител. Времето за стационарно или домашно 
лечение се удостоверява пред пробационния 
служител с медицински документи в тридневен 
срок от издаването им и се зачита за изтър­
пяване на мярката задължителна регистрация.
(8) След приключване срока на изпълнение 
на пробационната мярка задължителна регис­
трация по настоящ адрес отчетният картон се 
връща в пробационната служба и прилага към 
личното досие на осъдения.
(9) В плана, който се съгласува със съответния 
началник на районното управление на Минис­
терството на вътрешните работи, се включва и 
задължение за уведомяване на пробационния 
служител при констатирани правонарушения.
Чл. 246. (1) Освобождаването на осъдения 
от задължението да полага подпис за срок до 
10 дни се извършва въз основа на своевременно 
подадено мотивирано заявление до пробациония 
служител с приложени към него удостовери­
телни документи.
(2) Пробационният служител изразява пис­
мено своето становище върху заявлението, 
полага дата и подпис, след което го съгласува 
с началника на пробационната служба.